Diari Oficial de la Generalitat Valenciana


Sumari del DOGV 2436, del 26-01-1995 (1995/833658)

DECRET 6/1995, de 10 de gener, del Govern Valencià, pel qual accepta la cessió gratuïta de la propietat del solar de 702 m2 situat al carrer Major, núm. 28, de Benetússer, destinat a residència per a la tercera edat, realitzada per l'Ajuntament de Benetússer.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/01/10/6/dof/vci/html**

### Dades del document

Número de DOGV
:   2436

Data del DOGV
:   26-01-1995

Secció del DOGV
:   DISPOSICIONS GENERALS

Número del document
:   1995/833658


Data del document
:   10-01-1995

Organisme emissor
:   Conselleria d'Economia i Hisenda

Tipus de document
:   Decret

DECRET 6/1995, de 10 de gener, del Govern Valencià, pel qual accepta la cessió gratuïta de la propietat del solar de 702 m2 situat al carrer Major, núm. 28, de Benetússer, destinat a residència per a la tercera edat, realitzada per l'Ajuntament de Benetússer.   
L'Ajuntament de Benetússer, en sessió plenària realitzada el dia 17 de desembre de 1984, acordà la cessió gratuïta a la Generalitat Valenciana de la propietat del solar situat al carrer Major, núm. 28, propietat de l'ajuntament.  
La cessió es realitza amb el fi determinant de construir-hi una residència per a la tercera edat.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 10 de gener de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Benetússer, del solar de 702 m2 situat al carrer Major, núm. 28, de Benetússer, que confronta: nord, amb propietats del mateix ajuntament; sud, amb el carrer Major; est, amb Vicente Ramón i altres (casa núm. 24 d'aquest carrer), i oest, amb Miguel Hidalgo Sospedra (casa 36 del mateix carrer).  
Aquesta finca s'haurà de segregar de la inscrita en el Registre de la Propietat de València Tretze, tom 593, llibre 92 de Benetússer, foli 33, finca 7.135, inscripció 1ª.  
Article segon  
La cessió gratuïta efectuada per l'Ajuntament de Benetússer es fa amb la condició de construir sobre l'immoble una residència per a la tercera edat.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 10 de gener de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI